
న్యూఢిల్లీ : కాంగ్రెస్ అధ్యక్షురాలు సోనియా గాంధీ అల్లుడు రాబర్ట్ వాద్రా చాలా బాధపడుతున్నారు. వ్యక్తిగత ప్రయోజనాల కోసం తన పేరును వాడుకుంటున్నారని ఆగ్రహం వ్యక్తం చేస్తున్నారు. బ్యాంకు రుణాల ఎగవేతదారు, ప్రస్తుతం లండన్లో ఉంటున్న విజయ్ మాల్యా వ్యవహార శైలిపై మండిపడుతున్నారు. తన పేరును దుర్వినియోగపరచవద్దని డిమాండ్ చేస్తున్నారు.రాబర్ట్ వాద్రా మంగళవారం ఇచ్చిన ఓ ట్వీట్లో ‘‘మరోసారి, నేను వార్తల్లోకి వచ్చాను, ఒకరు తన వ్యక్తిగత ప్రయోజనాల కోసమో, లేదంటే దేశ వాస్తవ సమస్యలనుంచి దృష్టి మళ్ళించడానికో, నా పేరును ఊతకర్రగా వాడుకున్నారు. ఈసారి, ఎవరో కాదు, విజయ్ మాల్యా యునైటెడ్ కింగ్డమ్ కోర్టుల్లో నా గురించి ప్రస్తావించారు’’ అని పేర్కొన్నారు. ‘‘ఆయనకు నా సలహా ఏమిటంటే, దయచేసి తిరిగి భారతదేశానికి రండి, పెండింగ్లో ఉన్న అన్ని చట్టపరమైన వివాదాలను ఎదుర్కొనండి, బాకీలన్నిటినీ తీర్చుకోండి, చివరిదైనా చిన్నది కాని సలహా ఏమిటంటే, దయచేసి నా పేరును వాడుకోవడం మానండి, ఏ విషయంలోనూ మీతో కలవాలని నేను కోరుకోవడం లేదు’’ అని మరో ట్వీట్లో వాద్రా పేర్కొన్నారు.తాను నిజంగా రాజకీయ బాధితుడినేనని, అయితే తన స్థాయిని ఎన్నడూ దుర్వినియోగం చేయలేదని, అంతేకాకుండా భారతదేశం నుంచి వేరొకరి సొమ్మును పట్టుకుని పారిపోలేదని రాబర్ట్ వాద్రా చెప్పారు.విజయ్ మాల్యా సోమవారం బ్రిటన్లోని వెస్ట్మినిస్టర్స్ కోర్టులో వాదనలు వినిపించారు. ఆయనను భారతదేశానికి రప్పించే అంశంపై ఈ కోర్టులో విచారణ జరుగుతోంది. రాబర్ట్ వాద్రా, హిమాచల్ ప్రదేశ్ సీఎం వీరభద్ర సింగ్ మాదిరిగా తాను రాజకీయ బాధితుడినని మాల్యా కోర్టుకు చెప్పారు. దీంతో రాబర్ట్ వాద్రాకు తీవ్ర ఆగ్రహం కలిగింది.

newdhilly : congress adhyakshuraalu sonia gaandhi alludu rabert wadra chala baadhapadutunnaaru. vyaktigata prayojanaala kosam tana paerunu vaadukuntunnaarani aagraham vyaktam chestunnaru. byaanku runaala egavetadaaru, prastutam landanlo untunna vijay malya vyavahara sailipai mandipadutunnaaru. tana paerunu durviniyogaparachavaddana demand chestunnaru.rabert wadra mangalavaaram ichina oo tweetlo ‘‘marosari, nenu vaartalloki vachanu, okaru tana vyaktigata prayojanaala kosamo, ledante desha vaastava samasyalanunchi drushti mallinchadaaniko, naa paerunu ootakarlagaa vaadukunnaaru. eesaari, evaro kaadu, vijay malya unaited kingdam kortullo naa gurinchi prastaavinchaaru’’ ani perkonnaru. ‘‘aayanaku naa salaha emitante, dayachesi tirigi bhaaratadesaaniki randi, pendinglo unna anni chattaparamaina vivaadaalanu edurkonandi, baakiilannitinii teerchukondi, chivaridainaa chinnadi kaani salaha emitante, dayachesi naa paerunu vaadukovadam manandi, e vishayamloonuu meetho kalavaalani nenu korukovadam ledu’’ ani maro tweetlo wadra perkonnaru.taanu nijamgaa rajakeeya baadhithudinenani, ayithe tana sthaayini ennaduu durviniyogam cheyaledani, antekakunda bharatadesam nunchi verokari sommunu pattukuni paaripoledani rabert wadra cheppaaru.vijay malya somavaram britanloni westministers kortulo vaadanalu vinipinchaaru. aayananu bhaaratadesaaniki rappinche amsampai ee kortulo vichaarana jarugutondi. rabert wadra, himachal pradesh cm veerabhadra sing maadirigaa taanu rajakeeya baadhitudinani malya kortuku cheppaaru. deentho rabert vaadraaku teevra aagraham kaligindi.